Чирі пасти пӱдерде полды, Чиз пасти тазарда полды. Ағын суғлар ағыпчададыр, Ағас тазы хада ӧзіп, Хастах пастығ час тайға Анда мондылыпчададыр. Чир пӧзігі Кирім сын Ӧзіп парыбысхан турчададыр. Кирім сынның алтынаң Хан Хара суғ харлап, Анда ахчададыр. Хастах пастығ час тайғаның тастында, Харлап аххан Хан Хара суғны хастада Халых албат чон чуртап, Хайынызып, анда ибірілісчедедір. 